
14 Νοεμβρίου 2018 


ΤΕΥΧΟΣ ΠΡΩΤΟ 


Αρ 


. Φύλλου 192 


ΝΟΜΟΣ ΥΠΆΡΙΘΜ . 4575 

Ενσωμάτωση στην ελληνική νομοθεσία της Οδη¬ 
γίας 2014/50/ΕΕ του Ευρωπαϊκού Κοινοβουλίου 
και του Συμβουλίου της 16ης Απριλίου 2014, 
σχετικά με τις ελάχιστες προϋποθέσεις για την 
προαγωγή της κινητικότητας των εργαζομένων 
μεταξύ των κρατών-μελών, με τη βελτίωση της 
απόκτησης και της διατήρησης δικαιωμάτων συ¬ 
μπληρωματικής συνταξιοδότησης» (1128/1 της 
30.4.2014) και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 
Σκοπός 

Σκοπός των διατάξεων του παρόντος είναι η προσαρ¬ 
μογή της ελληνικής νομοθεσίας προς τις διατάξεις της 
Οδηγίας 2014/50/ΕΕ του Ευρωπαϊκού Κοινοβουλίου και 
του Συμβουλίου της 16ης Απριλίου 2014, σχετικά με τις 
ελάχιστες προϋποθέσεις για την προαγωγή της κινητικό¬ 
τητας των εργαζομένων μεταξύ των κρατών-μελών με 
τη βελτίωση της απόκτησης και της διατήρησης δικαιω¬ 
μάτων συμπληρωματικής συνταξιοδότησης. 

Άρθρο 2 

Πεδίο Εφαρμογής 

(Άρθρο 2 της Οδηγίας 2014/50/ΕΕ) 

1. Οι διατάξεις του παρόντος εφαρμόζονται στα συ¬ 
στήματα συμπληρωματικής συνταξιοδότησης που 
συνδέονται με σχέση εργασίας, τα οποία παρέχουν 
συμπληρωματικές συνταξιοδοτικές παροχές για τους 
εργαζόμενους, και στους εργαζόμενους-μέλη των συ¬ 
στημάτων οι οποίοι, λόγω λήξης της σχέσης εργασίας 
μετακινούνται σε άλλα κράτη-μέλη, καθώς και στους 


εργαζόμενους-μέλη που αλλάζουν απασχόληση εντός 
της ελληνικής επικράτειας. 

2. Οι διατάξεις του παρόντος δεν εφαρμόζονται στα 
ακόλουθα συστήματα: 

α) συστήματα που καλύπτονται από τον Κανονισμό 
(ΕΚ) αριθ. 883/2004, 

β) συστήματα συμπληρωματικής συνταξιοδότησης, τα 
οποία έχουν παύσει να δέχονται νέα ενεργά μέλη κατά 
την 20ή Μάί'ου 2014 και τα οποία παραμένουν κλειστά 
σε νέα μέλη, 

γ) στα συστήματα συμπληρωματικής συνταξιοδότη- 
σης, τα οποία υπόκεινται σε μέτρα που συνεπάγονται 
την παρέμβαση αρμόδιων κατά περίπτωση εποπτικών 
ή δικαστικών αρχών και τα οποία στόχο έχουν να δια¬ 
φυλάξουν ή να αποκαταστήσουν την οικονομική τους 
κατάσταση, συμπεριλαμβανομένων των διαδικασιών 
εκκαθάρισης. Η εξαίρεση αυτή δεν παρατείνεται πέραν 
του τέλους της παρέμβασης, 

δ) συστήματα εγγυήσεων σε περιπτώσεις αφερεγγυ- 
ότητας, 

ε) σε κατ' αποκοπή πληρωμή του εργοδότη προς τον 
εργαζόμενο κατά το πέρας της εργασιακής σχέσης του, 
η οποία είναι άσχετη προς τη σύνταξη. 

3. Οι διατάξεις του παρόντος δεν εφαρμόζονται στις 
παροχές αναπηρίας και/ή επιζώντων που συνδέονται 
με τα συστήματα συμπληρωματικής συνταξιοδότησης, 
εξαιρουμένων των διατάξεων των άρθρων 5 και 6 που 
αφορούν τις παροχές επιζώντων. 

4. Οι διατάξεις του παρόντος εφαρμόζονται για τις 
περιόδους απασχόλησης των εργαζομένων που πραγ¬ 
ματοποιούνται μετά την 21 η Μάί'ου 2018. 

Άρθρο 3 

Ορισμοί 

(Άρθρο 3 της Οδηγίας 2014/50/ΕΕ) 

Για τους σκοπούς του παρόντος ισχύουν οι ακόλουθοι 
ορισμοί: 

α) «συμπληρωματική σύνταξη»; η συμπληρωματική 
συνταξιοδοτική παροχή λόγω αποχώρησης που προ- 
βλέπεται από τους κανόνες που διέπουν τα συστήματα 
συμπληρωματικής συνταξιοδότησης, τα οποία έχουν 
θεσπιστεί σύμφωνα με την κείμενη νομοθεσία και πρα¬ 
κτική, 

β) «σύστημα συμπληρωματικής συνταξιοδότησης»; 
κάθε επαγγελματικό σύστημα που χορηγεί συμπληρω¬ 
ματική σύνταξη λόγω αποχώρησης σε εργαζόμενους 
και συνδέεται με σχέση εργασίας και το οποίο προορί¬ 
ζεται για τη χορήγηση συμπληρωματικής σύνταξης σε 
εργαζόμενους, 

γ) «ενεργά μέλη συστήματος»; οι εργαζόμενοι οι 
οποίοι, βάσει της τρέχουσας σχέσης εργασίας, έχουν 
ή πρόκειται να έχουν, αφού εκπληρώσουν τους όρους 
απόκτησης, δικαίωμα για συμπληρωματική συνταξιο- 
δοτική παροχή με βάση τα οριζόμενα από το σύστημα 
συμπληρωματικής συνταξιοδότησης, 
δ) «περίοδος αναμονής»; το χρονικό διάστημα της 
απασχόλησης, που απαιτείται είτε βάσει της κείμενης 
νομοθεσίας είτε από τους κανόνες του συστήματος συ¬ 
μπληρωματικής συνταξιοδότησης είτε από τον εργο¬ 
δότη, προκειμένου ο εργαζόμενος να έχει τις προϋπο¬ 
θέσεις για να υπαχθεί στο συνταξιοδοτικό πρόγραμμα 
του συστήματος, 

ε) «περίοδος θεμελίωσης»; το χρονικό διάστημα της 
ενεργής συμμετοχής σε ένα σύστημα συμπληρωματικής 
συνταξιοδότησης, που απαιτείται είτε από την κείμενη 
νομοθεσία είτε βάσει των κανόνων του συστήματος για 
τη θεμελίωση σωρευμένων δικαιωμάτων συμπληρωμα¬ 
τικής συνταξιοδότησης, 

στ) «θεμελιωμένα συνταξιοδοτικά δικαιώματα»; όλα 
τα σωρευμένα δικαιώματα συμπληρωματικής συνταξιο- 
δότησης που έχουν αποκτηθεί μετά την εκπλήρωση των 
εκάστοτε όρων απόκτησης, σύμφωνα με τους κανόνες 
του συστήματος συμπληρωματικής συνταξιοδότησης 
και της κείμενης νομοθεσίας, 
ζ) «αποχωρών εργαζόμενος»; το ενεργό μέλος ενός 
συστήματος συμπληρωματικής συνταξιοδότησης του 
οποίου η τρέχουσα σχέση εργασίας τερματίζεται για λό¬ 
γους ανεξάρτητους από τη συμπλήρωση προϋποθέσεων 
λήψης συμπληρωματικής παροχής από το σύστημα και 
το οποίο μετακινείται μεταξύ κρατών-μελών ή και εντός 
της ελληνικής επικράτειας, 
η) «εν αναμονή δικαιούχος»; το πρώην ενεργό μέλος 
ενός συστήματος συμπληρωματικής συνταξιοδότησης 
που έχει θεμελιωμένα συνταξιοδοτικά δικαιώματα στο 
σύστημα και δεν του έχει καταβληθεί ακόμη συμπληρω¬ 
ματική σύνταξη από το εν λόγω σύστημα, 
θ) «αδρανοποιημένα συνταξιοδοτικά δικαιώματα»; τα 
θεμελιωμένα συνταξιοδοτικά δικαιώματα που διατηρού¬ 
νται στο σύστημα, στο οποίο σωρεύθηκαν από έναν εν 
αναμονή δικαιούχο, 

ι) «αξία αδρανοποιημένων συνταξιοδοτικών δικαιωμά¬ 
των»; η κεφαλαιουχική αξία που έχει δημιουργηθεί από 
τα αδρανοποιημένα συνταξιοδοτικά δικαιώματα και η 
οποία υπολογίζεται σύμφωνα με τα προβλεπόμενα από 
το σύστημα συμπληρωματικής συνταξιοδότησης και την 
κείμενη νομοθεσία. 


Άρθρο 4 

Όροι απόκτησης δικαιωμάτων 
σε συνταξιοδοτική παροχή 
(Άρθρο 4 της Οδηγίας 2014/50/ΕΕ) 

1. Όταν ορίζεται περίοδος θεμελίωσης για την από¬ 
κτηση δικαιώματος ή περίοδος αναμονής ή και τα δύο, 
η συνδυασμένη συνολική περίοδος δεν μπορεί να υπερ¬ 
βαίνει τα τρία (3) έτη για τους αποχωρούντες εργαζο¬ 
μένους. 

2. Όταν απαιτείται ελάχιστο όριο ηλικίας για τη θεμε¬ 
λίωση συνταξιοδοτικών δικαιωμάτων, το εν λόγω όριο 
δεν υπερβαίνει το 21 ο έτος για τους αποχωρούντες ερ¬ 
γαζομένους. 

3. Όταν ο αποχωρών εργαζόμενος δεν έχει θεμελιώσει 
συνταξιοδοτικά δικαιώματα κατά τη λήξη της εργασια¬ 
κής σχέσης: 

α) εφόσον το σύστημα συμπληρωματικής συνταξιο- 
δότησης ή ο εργοδότης φέρει τον επενδυτικό κίνδυνο, 
επιστρέφονται, κατά τη λήξη της εργασιακής σχέσης, 
οι εισφορές που καταβλήθηκαν από τον αποχωρούντα 
εργαζόμενο ή για λογαριασμό του, 

β) εφόσον ο αποχωρών εργαζόμενος φέρει τον επεν¬ 
δυτικό κίνδυνο, επιστρέφονται, κατά τη λήξη της εργα¬ 
σιακής σχέσης είτε οι εισφορές που καταβλήθηκαν από 
τον αποχωρούντα εργαζόμενο ή για λογαριασμό του 
είτε η σωρευμένη αξία των επενδύσεων που προέκυψε 
από αυτές τις εισφορές. 

Άρθρο 5 

Διατήρηση των αδρανοποιημένων 
συνταξιοδοτικών δικαιωμάτων 
(Άρθρο 5 της Οδηγίας 2014/50/ΕΕ) 

1. Οι αποχωρούντες εργαζόμενοι διατηρούν τα θε¬ 
μελιωμένα συνταξιοδοτικά δικαιώματα τους στο σύ¬ 
στημα συμπληρωματικής συνταξιοδότησης στο οποίο 
αποκτήθηκαν, με την επιφύλαξη της παραγράφου 4. 
Η αξία αυτών των δικαιωμάτων υπολογίζεται στο χρονι¬ 
κό σημείο λήξης της σχέσης εργασίας στην οποία αφο¬ 
ρούν, σύμφωνα με την κείμενη νομοθεσία και τα προ¬ 
βλεπόμενα από το σύστημα, και ορίζεται ως αρχική αξία. 

2. Η μεταχείριση των αδρανοποιημένων συνταξιοδο- 
τικών δικαιωμάτων των αποχωρούντων εργαζομένων 
και των επιζώντων δικαιούχων τους, καθώς και της αξίας 
αυτών των δικαιωμάτων, είναι σύμφωνη με την αξία των 
δικαιωμάτων των ενεργών ασφαλισμένων ή την εξέλιξη 
των καταβαλλόμενων συνταξιοδοτικών παροχών ή γί¬ 
νεται με άλλα μέσα, όπως: 

α) με τη διασφάλιση της ονομαστικής αξίας των αδρα- 
νοποιημένων συνταξιοδοτικών δικαιωμάτων, όταν αυτά 
αποκτώνται ως δικαίωμα σε ονομαστικό ποσό, 

β) με την προσαρμογή της αξίας των αδρανοποιημέ- 
νων συνταξιοδοτικών δικαιωμάτων εφαρμόζοντας είτε 
επιτόκιο ενσωματωμένο στο συνταξιοδοτικά πρόγραμ¬ 
μα ή αποδόσεις επενδύσεων προερχόμενες από το συ- 
νταξιοδοτικό πρόγραμμα, όταν η αξία των σωρευμένων 
συνταξιοδοτικών δικαιωμάτων αλλάζει στο χρόνο, ή 

γ) με την προσαρμογή της αξίας των αδρανοποιημένων 
συνταξιοδοτικών δικαιωμάτων εφαρμόζοντας ποσοστό 
του πληθωρισμού ή μεταβολή του επιπέδου των μισθών 

ή άλλο δείκτη, όταν η αξία των εν γένει σωρευμένων συ- 
νταξιοδοτικών δικαιωμάτων συνδέεται με παρόμοιους 
δείκτες. Στην περίπτωση αυτή για την αναπροσαρμογή 
δύνανται να προβλέπονται αναλογικοί περιορισμοί. 

3. Ο τρόπος μεταχείρισης των αδρανοποιημένων 
συνταξιοδοτικών δικαιωμάτων των αποχωρούντων ερ¬ 
γαζομένων και των επιζώντων δικαιούχων τους, καθώς 
και της αξίας αυτών των δικαιωμάτων περιγράφεται με 
σαφήνεια στους κανόνες που διέπουν το σύστημα συ¬ 
μπληρωματικής συνταξιοδότησης. 

4. Το σύστημα δύναται, με τη συγκατάθεση του εργα¬ 
ζόμενου και κατόπιν ενημέρωσης του, μεταξύ άλλων και 
για οφειλόμενες επιβαρύνσεις, να καταβάλλει στον απο- 
χωρούντα εργαζόμενο εφάπαξ ποσό ισοδύναμο με την 
αξία των θεμελιωμένων συνταξιοδοτικών δικαιωμάτων, 
στο βαθμό που η αξία των θεμελιωμένων συνταξιοδοτι- 
κών δικαιωμάτων δεν υπερβαίνει σε ύψος ένα συγκεκρι¬ 
μένο ποσό. Το ύψος του ποσού αυτού ορίζεται σε δύο 
χιλιάδες (2.000) ευρώ, το οποίο και αναπροσαρμόζεται 
ετησίως με το μέσο ετήσιο γενικό Δείκτη Τιμών Κατανα¬ 
λωτή της Ελληνικής Στατιστικής Αρχής, αρχής γενομένης 
το 2020.0 σωρευμένος συντελεστής που προκύπτει από 
τους κατ'έτος προαναφερόμενους δείκτες δεν μπορεί να 
είναι μικρότερος από ένα (1). 

Άρθρο 6 

Ενημέρωση ενεργών μελών 
και εν αναμονή δικαιούχων 
(Άρθρο 6 της Οδηγίας 2014/50/ΕΕ) 

1 .Τα συστήματα συμπληρωματικής συνταξιοδότησης 
ενημερώνουν τα ενεργά μέλη, μετά από αίτησή τους, 
για τις συνέπειες που επιφέρει στα δικαιώματά τους η 
ενδεχόμενη λήξη της απασχόλησής τους. 

Ειδικότερα, ενημερώνουν για: 

α) τους όρους απόκτησης δικαιωμάτων συμπληρω¬ 
ματικής συνταξιοδοτικής παροχής στο σύστημα και τις 
συνέπειες της εφαρμογής τους, 

β) την αξία των θεμελιωμένων συνταξιοδοτικών δι¬ 
καιωμάτων τους ή εκτίμηση των θεμελιωμένων συντα- 
ξιοδοτικών δικαιωμάτων που έχει διενεργηθεί το ανώ¬ 
τερο δώδεκα (12) μήνες πριν από την ημερομηνία της 
αίτησης, και 

γ) τους όρους της μελλοντικής μεταχείρισης των αδρα- 
νοποιημένων συνταξιοδοτικών δικαιωμάτων. 

Αν το σύστημα παρέχει στον αποχωρούντα εργαζόμε¬ 
νο τη δυνατότητα καταβολής εφάπαξ ποσού ισοδύναμου 
με την αξία των θεμελιωμένων συνταξιοδοτικών δικαιω¬ 
μάτων του, στις ανωτέρω πληροφορίες περιλαμβάνεται 
και γραπτή δήλωση ότι το μέλος θα πρέπει να εξετάσει 
τη δυνατότητα να λάβει συμβουλές για να επενδύσει το 
εφάπαξ ποσό για συνταξιοδοτικές παροχές. 

2. Το σύστημα συμπληρωματικής συνταξιοδότησης 
ενημερώνει τους εν αναμονή δικαιούχους και τους επιζώ- 
ντες δικαιούχους τους, μετά από αίτησή τους, για τα εξής: 

α) την αξία των αδρανοποιημένων συνταξιοδοτικών 
δικαιωμάτων τους ή εκτίμηση των αδρανοποιημένων 
συνταξιοδοτικών δικαιωμάτων τους που έχει διενεργη¬ 
θεί κατ' ανώτατο όριο δώδεκα (12) μήνες πριν από την 
ημερομηνία της αίτησης, και 


β) τους όρους που διέπουν τη μεταχείριση των αδρα- 
νοποιημένων συνταξιοδοτικών δικαιωμάτων. 

3. Η ενημέρωση παρέχεται γραπτά, με σαφή τρόπο, 
κατά μέγιστο μία φορά το χρόνο και εντός εύλογης χρο¬ 
νικής περιόδου από την υποβολή της αίτησης. 

4. Οι υποχρεώσεις που προβλέπονται στις παραγρά¬ 
φους 1 έως 3 ισχύουν με την επιφύλαξη και επιπροσθέ- 
τως των υποχρεώσεων των Ταμείων Επαγγελματικής 
Ασφάλισης, που απορρέουν από τις διατάξεις που ισχύ¬ 
ουν για την επαγγελματική ασφάλιση. 

Άρθρο 7 

Αν ο εργαζόμενος - ασφαλισμένος αλλάξει επαγγελμα¬ 
τική δραστηριότητα και μεταφέρει τα δικαιώματά του σε 
άλλοΤαμείο Επαγγελματικής Ασφάλισης, που λειτουργεί 
στο χώρο της νέας απασχόλησής του, εφαρμόζονται οι 
διατάξεις της νομοθεσίας που διέπει την επαγγελματι¬ 
κή ασφάλιση, η με αριθμ. Φ.Επαγγ.Ασφ./43/13.11.2003 
(Β' 1703) υπουργική απόφαση και οι καταστατικές διατά- 
ξειςτου κάθεΤαμείου Επαγγελματικής Ασφάλισης, όπως 
εκάστοτε ισχύουν. Αν ο ασφαλισμένος δεν ζητήσει τη 
μεταφορά των δικαιωμάτων του σε άλλο Ταμείο Επαγ¬ 
γελματικής Ασφάλισης, εφαρμόζονται οι διατάξεις των 
παραγράφων 1 έως 3 του άρθρου 5. 

Άρθρο 8 

Με κοινή απόφαση των Υπουργών Οικονομικών και 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης, ρυθμίζεται κάθε αναγκαίο θέμα για την εφαρ¬ 
μογή των διατάξεων του παρόντος. 

Άρθρο 9 

Τ ροποποίηση του π.δ. 33/2018 (Α' 66) 

Μετά την παρ. 3 του άρθρου 1 του π.δ. 33/2018 (Α' 66) 
προστίθεται παράγραφος 4 ως εξής: 

«4. Από την 1 η Οκτωβρίου 2018 μέχρι την 31 η Ιουλίου 
2019 ο επιτηρητής της παραγράφου 2 μπορεί να αντι¬ 
καθίσταται από κάτοχο βεβαίωσης επιτυχούς φοίτησης 
της Σχολής Δυτών Καλύμνου και αν δεν υπάρχει τέτοιος, 
από κάτοχο άδειας δύτη ή από μαθητευόμενο δύτη.». 

Άρθρο 10 

Καταβολή εφάπαξ χρηματικού ποσού 

στα στελέχη Ενόπλων Δυνάμεων και 

Σωμάτων Ασφαλείας 

1. Στα στελέχη των Ενόπλων Δυνάμεων και της Ελλη¬ 
νικής Αστυνομίας, του Πυροσβεστικού Σώματος και του 
Λιμενικού Σώματος - Ελληνικής Ακτοφυλακής και για όσο 
χρόνο αυτά ήταν εν ενεργεία κατά το χρονικό διάστημα 
από 1.8.2012 έως και 31.12.2016, καταβάλλεται εφάπαξ 
χρηματικό ποσό, που αντιστοιχεί στη διαφορά μεταξύ 
των μηνιαίων αποδοχών που θα δικαιούνταν να λάβουν 
με βάση τις ισχύουσες κατά την 31.7.2012 μισθολογικές 
διατάξεις και των μηνιαίων αποδοχών που πράγματι τους 
κατεβλήθησαν με βάση το άρθρο 86 του ν. 4307/2014 
(Α' 246). Τ ο χρηματικό ποσό του προηγούμενου εδαφίου 
υπολογίζεται με αναφορά στο χρονικό διάστημα από 
1.8.2012 έως και 31.12.2016. 

2. Με κοινή απόφαση των Υπουργών Οικονομικών, 
Εθνικής Άμυνας, Προστασίας του Πολίτη και Ναυτιλίας 

και Νησιωτικής Πολιτικής καθορίζεται ο χρόνος, η δια¬ 
δικασία, οι προβλεπόμενες από τις κείμενες διατάξεις 
κρατήσεις και κάθε άλλο αναγκαίο ζήτημα σχετικά με την 
καταβολή του ποσού της προηγούμενης παραγράφου. 

3. Οι διατάξεις του παρόντος δεν επηρεάζουν τις απο¬ 
δοχές των στελεχών των Ενόπλων Δυνάμεων και της 
Ελληνικής Αστυνομίας, του Πυροσβεστικού Σώματος 
και του Λιμενικού Σώματος - Ελληνικής Ακτοφυλακής, 
οι οποίες έχουν ληφθεί υπόψη για την εφαρμογή των 
διατάξεων του άρθρου 155 του ν. 4472/2017 (Α' 74). 

Άρθρο 11 

Καταβολή εφάπαξ χρηματικού ποσού 
στο Ιατρικό Προσωπικό 

1. Στους Ιατρούς του Ε.Σ.Υ., Ιατρούς Δημόσιας Υγείας 
Ε.Σ.Υ., Επικουρικούς Ιατρούς και Ειδικευόμενους Ιατρούς 
και για όσο χρόνο αυτοί ήταν εν ενεργεία κατά το χρονικό 
διάστημα από 13.11.2014 έως και 31.12.2016 καταβάλ¬ 
λεται, πλην της αποζημίωσης εφημεριών, εφάπαξ χρη¬ 
ματικό ποσό, που αντιστοιχεί στη διαφορά μεταξύ των 
μηνιαίων αποδοχών που θα δικαιούνταν να λάβουν με 
βάση τις ισχύουσες κατά την 31.7.2012 μισθολογικές δι¬ 
ατάξεις, και των μηνιαίων αποδοχών που πράγματι τους 
κατεβλήθησαν με βάση τις διατάξεις του ν. 4093/2012 
(Α'222).Το χρηματικό ποσό του προηγούμενου εδαφίου 
υπολογίζεται με αναφορά στο χρονικό διάστημα από 
13.11.2014 έως και 31.12.2016. 

2. Με κοινή απόφαση των Υπουργών Οικονομικών και 
Υγείας καθορίζεται ο χρόνος, η διαδικασία, οι προβλεπό¬ 
μενες από τις κείμενες διατάξεις κρατήσεις και κάθε άλλο 
αναγκαίο ζήτημα σχετικά με την καταβολή του ποσού 
της προηγούμενης παραγράφου. 

3. Οι διατάξειςτου παρόντος δεν επηρεάζουν τις απο¬ 
δοχές των Ιατρών του Ε.Σ.Υ., Ιατρών Δημόσιας Υγείας 
Ε.Σ.Υ., Επικουρικών Ιατρών και Ειδικευόμενων Ιατρών, 
οι οποίες έχουν ληφθεί υπόψη για την εφαρμογή των 
διατάξεων του άρθρου 155 του ν. 4472/2017. 

Άρθρο 12 

Καταβολή εφάπαξ χρηματικού ποσού στα μέλη 
Δ.Ε.Π., Ε.Ε.Π., Ε.ΔΙ.Π. των Πανεπιστημίων και 
των Τ.Ε.Ι. και σε λοιπό προσωπικό 

1. Στα μέλη του Διδακτικού Ερευνητικού Προσωπικού 
(Δ.Ε.Π.),του Ειδικού Εκπαιδευτικού Προσωπικού (Ε.Ε.Π.) 
και του Εργαστηριακού Διδακτικού Προσωπικού (Ε.ΔΙ.Π.) 
των Πανεπιστημίων και τωνΤ.Ε.Ι., στο Εκπαιδευτικό Προ¬ 
σωπικό (Ε.Π.) και το Εργαστηριακό Διδακτικό Προσωπικό 
(Ε.ΔΙ.Π.) της Ανώτατης Σχολής Παιδαγωγικής και Τεχνο¬ 
λογικής Εκπαίδευσης (Α.Σ.ΠΑΙ.Τ.Ε.), στα μέλη Διδακτι¬ 
κού Ερευνητικού Προσωπικού (Δ.Ε.Π.) και του Ειδικού 
και Εργαστηριακού Διδακτικού Προσωπικού (Ε.Ε.ΔΙ.Π.) 
των Ανώτατων Στρατιωτικών Εκπαιδευτικών Ιδρυμάτων 
(Α.Σ.Ε.Ι.), στα μέλη του Διδακτικού και Ειδικού Διδακτικού 
Προσωπικού των Ανώτατων Εκκλησιαστικών Ακαδημι- 
ών (Α.Ε.Α.), στους ερευνητές και Ειδικούς Λειτουργικούς 
Επιστήμονες (Ε.Λ.Ε.) των ερευνητικών κέντρων, ινστι¬ 
τούτων και τεχνολογικών φορέων του άρθρου 13α του 
ν. 4310/2014 (Α' 258), καθώς και των ερευνητικών κέ¬ 
ντρων της Ακαδημίας Αθηνών και του Ιδρύματος Ιατρο¬ 


βιολογικών Ερευνών της Ακαδημίας Αθηνών, και για όσο 
χρόνο αυτά ήταν εν ενεργεία κατά το χρονικό διάστημα 
από 1.1.2015 έως και 31.12.2016 καταβάλλεται εφάπαξ 
χρηματικό ποσό, που αντιστοιχεί στη διαφορά μεταξύ 
των μηνιαίων αποδοχών που θα δικαιούνταν να λάβουν 
με βάση τις ισχύουσες κατά την 31.7.2012 μισθολογικές 
διατάξεις και των μηνιαίων αποδοχών που πράγματι τους 
κατεβλήθησαν με βάση τις διατάξεις του ν. 4093/2012. 
Το χρηματικό ποσό του προηγούμενου εδαφίου υπολο¬ 
γίζεται με αναφορά στο χρονικό διάστημα από 1.1.2015 
έως και 31.12.2016. 

2. Με κοινή απόφαση των Υπουργών Οικονομικών και 
Παιδείας, Έρευνας και Θρησκευμάτων και του κατά περί¬ 
πτωση συναρμόδιου υπουργού καθορίζεται ο χρόνος, η 
διαδικασία, οι προβλεπόμενες από τις κείμενες διατάξεις 
κρατήσεις και κάθε άλλο αναγκαίο ζήτημα σχετικά με την 
καταβολή του ποσού της προηγούμενης παραγράφου. 

3. Οι διατάξεις του παρόντος δεν επηρεάζουν τις απο¬ 
δοχές των μελών του προσωπικού της παραγράφου 1, 
οι οποίες έχουν ληφθεί υπόψη για την εφαρμογή των 
διατάξεων του άρθρου 155 του ν. 4472/2017. 

Άρθρο 13 

Καταβολή εφάπαξ χρηματικού ποσού στα μέλη 
του μόνιμου καλλιτεχνικού προσωπικού της 
Κρατικής Ορχήστρας Αθηνών, της Κρατικής 
Ορχήστρας Θεσσαλονίκης και της Ορχήστρας 
της Εθνικής Λυρικής Σκηνής 

1. Στα μέλη του μόνιμου καλλιτεχνικού προσωπικού 
της Κρατικής Ορχήστρας Αθηνών, της Κρατικής Ορχή¬ 
στρας Θεσσαλονίκης και της Ορχήστρας της Εθνικής 
Λυρικής Σκηνής και για όσο χρόνο αυτά ήταν εν ενερ- 
γεία κατά το χρονικό διάστημα από 1.1.2015 έως και 
31.12.2016 καταβάλλεται εφάπαξ χρηματικό ποσό, που 
αντιστοιχεί στη διαφορά μεταξύ των μηνιαίων αποδοχών 
που θα δικαιούνταν να λάβουν με βάση τις ισχύουσες 
κατά την 31.7.2012 μισθολογικές διατάξεις και των μη¬ 
νιαίων αποδοχών που πράγματι τους κατεβλήθησαν με 
βάση τις διατάξειςτου ν. 4093/2012.Το χρηματικό ποσό 
του προηγούμενου εδαφίου υπολογίζεται με αναφορά 
στο χρονικό διάστημα από 1.1.2015 έως και 31.12.2016. 

2. Με κοινή απόφαση των Υπουργών Οικονομικών και 
Πολιτισμού και Αθλητισμού καθορίζεται ο χρόνος, η δι¬ 
αδικασία, οι προβλεπόμενες από τις κείμενες διατάξεις 
κρατήσεις και κάθε άλλο αναγκαίο ζήτημα σχετικά με την 
καταβολή του ποσού της προηγούμενης παραγράφου. 

3. Οι διατάξεις του παρόντος δεν επηρεάζουν τις απο¬ 
δοχές των μελών του προσωπικού της παραγράφου 1, 
οι οποίες έχουν ληφθεί υπόψη για την εφαρμογή των 
διατάξεων του άρθρου 155 του ν. 4472/2017. 

Άρθρο 14 

Καταβολή εφάπαξ χρηματικού ποσού στους 
Δικαστικούς Λειτουργούς και τα μέλη του 
κύριου προσωπικού του Ν.Σ.Κ. 

1. Στους Δικαστικούς Λειτουργούς και τα μέλη του κύ¬ 
ριου προσωπικού του Νομικού Συμβουλίου του Κράτους 
και για όσο χρόνο αυτοί ήταν εν ενεργεία κατά το χρονικό 
διάστημα από 1.8.2012 έως και 30.6.2014 καταβάλλεται 

εφάπαξ χρηματικό ποσό, που αντιστοιχεί στο υπόλοιπο 
ήμισυ της διαφοράς αποδοχών που απορρέει από τις δι¬ 
ατάξεις των περιπτώσεων α 'έως και ε 'της παρ. 1 του άρ¬ 
θρου 181 του ν. 4270/2014 (ΑΊ43).Το χρηματικό ποσό 
του προηγούμενου εδαφίου υπολογίζεται με αναφορά 
στο χρονικό διάστημα από 1.8.2012 έως και 30.6.2014. 

2. Με κοινή απόφαση των Υπουργών Οικονομικών, 
Δικαιοσύνης, Διαφάνειας και Ανθρωπίνων Δικαιωμάτων 
καθορίζεται ο χρόνος, η διαδικασία, οι προβλεπόμενες 
από τις κείμενες διατάξεις κρατήσεις και κάθε άλλο ανα¬ 
γκαίο ζήτημα, σχετικά με την καταβολή του ποσού της 
προηγούμενης παραγράφου. 

Άρθρο 15 

Καταβολή εφάπαξ χρηματικού ποσού 
σε συνταξιούχους 

1. Στους συνταξιούχους των κατηγοριών προσωπικού 
των άρθρων 10 έως 14 καταβάλλεται εφάπαξ χρημα¬ 
τικό ποσό, που αντιστοιχεί στη διαφορά μεταξύ της 
μηνιαίας σύνταξης που θα δικαιούνταν να λάβουν, εάν 
δεν είχαν μεσολαβήσει οι μισθολογικές διατάξεις του 
ν. 4093/2012 και αυτής που πράγματι τους κατεβλήθη 
κατ'εφαρμογή των εν λόγω διατάξεων σε συνδυασμό με 
τα οριζόμενα στο π.δ. 169/2007 (Α' 210). Το χρηματικό 
αυτό ποσό υπολογίζεται με αναφορά στα αντίστοιχα 
για κάθε κατηγορία συνταξιούχων χρονικά διαστήμα¬ 
τα, που προβλέπονται στα άρθρα 10 έως 14 και μέχρι 
το χρονικό σημείο υπαγωγής τους στις διατάξεις του 
ν. 4387/2016. 

2. Με κοινή απόφαση των Υπουργών Οικονομικών 
και Εργασίας, Κοινωνικής Ασφάλισης και Κοινωνικής 
Αλληλεγγύης καθορίζεται ο χρόνος, η διαδικασία, οι 
προβλεπόμενες από τις κείμενες διατάξεις κρατήσεις 
και κάθε άλλο αναγκαίο ζήτημα, σχετικά με την κατα¬ 
βολή του χρηματικού ποσού της προηγούμενης πα¬ 
ραγράφου. 

3. Η καταβολή του ποσού της προηγούμενης παρα¬ 
γράφου δεν επηρεάζει, το ύψος της καταβαλλόμενης 
σύνταξης που έχει ληφθεί υπόψη για τον επανυπολο- 
γισμό και την αναπροσαρμογή που προβλέπεται στο 
άρθρο 14 του ν. 4387/2016 (Α' 85). 

Άρθρο 16 

Ρύθμιση ζητημάτων αναδοχής οφειλών 
επιχειρήσεων Ο.Τ.Α. α' βαθμού 

1. Στο τέλος της περίπτωσης β'της παρ. 9 του άρθρου 
109 του ν. 3852/2010 (Α'87), προστίθενται εδάφια ως 
εξής: 

«Από την ημερομηνία έκδοσης της απόφασης επέρ¬ 
χεται αυτοδικαίως στερητική αναδοχή από το δήμο 
των κατά την ημερομηνία αυτή βεβαιωμένων οφειλών, 
της υπό εκκαθάριση επιχείρησης προς το Δημόσιο και 
προς τους ασφαλιστικούς οργανισμούς, κατά το ποσό 
που αναλαμβάνεται. Ο δήμος καθίσταται πλέον ο μο¬ 
ναδικός υπόχρεος για την καταβολή των οφειλών που 
αναδέχεται και η υπό εκκαθάριση επιχείρηση απαλ¬ 
λάσσεται απάτην υποχρέωση καταβολής τους. Τα συ- 
νυπόχρεα με την υπό εκκαθάριση πρόσωπα απαλλάσ¬ 


σονται από κάθε αστική, ποινική ή άλλη ευθύνη για την 
καταβολή των οφειλών αυτών. Εμπράγματες ασφάλειες 
και αναγκαστικά μέτρα είσπραξης που έχουν ληφθεί σε 
βάρος της επιχείρησης ή/και των συνυπόχρεων με αυτήν 
προσώπων για τις οφειλές αυτές, εξαλείφονται ή αίρο¬ 
νται. Προληπτικά ή διασφαλιστικά μέτρα που έχουν επι¬ 
βληθεί σύμφωνα με τις διατάξεις των παραγράφων 5 και 
6 του άρθρου 46 του ν. 4174/2013, ή και μεπροϊσχύου- 
σες του νόμου αυτού διατάξεις, αίρονται υποχρεωτικά 
στις περιπτώσεις που ο δήμος αναλαμβάνει το σύνολο 
των οικείων, των μέτρων, οφειλών. Ήδη καταβληθέντα 
ή εισπραχθέντα με οποιονδήποτε τρόπο ποσά, από το 
Ελληνικό Δημόσιο και τους ασφαλιστικούς οργανισμούς, 
για τις οφειλές της υπό εκκαθάριση επιχείρησης από 
την ίδια ή από τα συνυπεύθυνα με αυτήν πρόσωπα, δεν 
αναζητούνται και δεν επιστρέφονται. Η έκδοση απόφα¬ 
σης του δημοτικού συμβουλίου περί αναδοχής οφειλών 
διακόπτει το χρόνο παραγραφής αυτών.». 

2. Στο τέλος της περίπτωσης γ 'της παρ. 2 του άρθρου 
15 του ν. 4483/2017 (Α' 107), προστίθεται εδάφιο ως ε ξής: 

«Από την ημερομηνία έκδοσης της απόφασης επέρ¬ 
χεται αυτοδικαίως στερητική αναδοχή από τον οικείο 
Ο.Τ.Α. των κατά την ημερομηνία αυτή βεβαιωμένων 
οφειλών, της υπό εκκαθάριση επιχείρησης προς το 
Δημόσιο και προς τους ασφαλιστικούς οργανισμούς, 
κατά το ποσό που αναλαμβάνεται. Ο οικείος Ο.Τ.Α. κα¬ 
θίσταται πλέον ο μοναδικός υπόχρεος για την καταβο¬ 
λή των οφειλών που αναδέχεται και η υπό εκκαθάριση 
επιχείρηση απαλλάσσεται από την υποχρέωση κατα¬ 
βολής τους. Τα συνυπόχρεα με την υπό εκκαθάριση 
πρόσωπα απαλλάσσονται από κάθε αστική, ποινική 
ή άλλη ευθύνη για την καταβολή των οφειλών αυτών. 
Εμπράγματες ασφάλειες και αναγκαστικά μέτρα είσπρα¬ 
ξης που έχουν ληφθεί σε βάρος της επιχείρησης ή/και 
των συνυπόχρεων με αυτήν προσώπων για τις οφειλές 
αυτές, εξαλείφονται ή αίρονται. Προληπτικά ή διασφα- 
λιστικά μέτρα που έχουν επιβληθεί σύμφωνα με τις δι¬ 
ατάξεις των παραγράφων 5 και 6 του άρθρου 46 του 
ν. 4174/2013, ή και με προϊσχύουσες του νόμου αυτού 
διατάξεις, αίρονται υποχρεωτικά στις περιπτώσεις που 
ο οικείος Ο.Τ.Α. αναλαμβάνει το σύνολο των οικείων των 
μέτρων οφειλών. Ήδη καταβληθέντα ή εισπραχθέντα με 
οποιονδήποτε τρόπο ποσά, από το Ελληνικό Δημόσιο 
και τους ασφαλιστικούς οργανισμούς, για τις οφειλές 
της υπό εκκαθάριση επιχείρησης από την ίδια ή από τα 
συνυπεύθυνα με αυτήν πρόσωπα, δεν αναζητούνται και 
δεν επιστρέφονται. Η έκδοση απόφασης του οικείου 
συμβουλίου περί αναδοχής οφειλών διακόπτει το χρόνο 
παραγραφής αυτών.». 

3. Η έναρξη ισχύος των προηγούμενων παραγράφων 
είναι η 31.7.2017. 

Άρθρο 17 

Έναρξη ισχύος 

Η ισχύς του παρόντος νόμου αρχίζει από την δημοσί¬ 
ευσή του στην Εφημερίδα της Κυβερνήσεως, εκτός από 
τα άρθρα 1 έως 8 που ισχύουν από την 21 η Μάίου του 
2018 και το άρθρο 16 που ισχύει από την 31 η Ιουλίου 
του 2017. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 14 Νοεμβρίου 2018 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Εθνικής Άμυνας 

ΠΑΝΑΓΙΩΤΗΣ ΚΑΜΜΕΝΟΣ 

Αναπληρωτής Υπουργός 
Παιδείας, Έρευνας και 
Θρησκευμάτων 

ΚΩΝΣΤΑΝΤΙΝΟΣ ΦΩΤΑΚΗΣ 

Προστασίας του Πολίτη 

ΟΛΓΑ ΓΕΡΟΒΑΣΙΛΗ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Πολιτισμού και Αθλητισμού 

ΜΥΡΣΙΝΗ ΖΟΡΜΠΑ 


Αναπληρωτής Υπουργός 
Εθνικής Άμυνας 

ΠΑΝΑΓΙΩΤΗΣ ΡΗΓΑΣ 

Εργασίας, 

Κοινωνικής Ασφάλισης και 
Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Δικαιοσύνης, Διαφάνειας και 
Ανθρωπίνων Δικαιωμάτων 

ΜΙΧΑΗΛ ΚΑΛΟΓΗΡΟΥ 

Υγείας 

ΑΝΔΡΕΑΣ ΞΑΝΘΟΣ 

Ναυτιλίας και 
Νησιωτικής Πολιτικής 


Παιδείας, 

Έρευνας και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Υφυπουργός Εργασίας, 
Κοινωνικής Ασφάλισης και 
Κοινωνικής Αλληλεγγύης 

ΑΝΑΣΤΑΣΙΟΣ ΠΕΤΡΟΠΟΥΛΟΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Αναπληρωτής Υπουργός 
Υγείας 

ΠΑΥΛΟΣ ΠΟΛΑΚΗΣ 

Αναπληρωτής Υπουργός 
Ναυτιλίας και 
Νησιωτικής Πολιτικής 


ΦΩΤΙΟΣ-ΦΑΝΟΥΡΙΟΣ ΚΟΥΒΕΛΗΣ ΝΕΚΤΑΡΙΟΣ ΣΑΝΤΟΡΙΝΙΟΣ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 14 Νοεμβρίου 2018 
Ο επί της Δικαιοσύνης Υπουργός 

ΜΙΧΑΗΛ ΚΑΛΟΓΗΡΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 92/14.11.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1 . 9 η την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























